Period: Old Babylonian
Genre: Literary
Transliteration:
<SURFACE>
ud ri-a he₂-ŋal₂-la-ta {d}en-ki-ke₄ UN-gal ki ŋar-ra...da
{d}en-lil₂-bi ki-tuš mah-a tuš-u₃-de₃ unu-bi sikil-e-de₃
diŋir gal-gal-e-ne-er kurum₆ hal-ha šum₂-mu-de₃ ki-šu-peš₁₁-bi u₆ di
{d}a-nun-na-ke₄-ne-er siškur dug₃ ŋa₂-ŋa₂-de₃ du₆-kug-ta...
{d}nanna an-pa e₃ mu₂-mu₂-de₃ si mah-bi mul-sig₇ zalag-ge-de₃
{d}utu an-ur₂-ra ni₂ gal gur₃-ru-de₃...<unk>...<unk>...de₃
ŋeš-hur-ne sar-sar-de₃ kalam ki-bi-še₃ gi₄-gi₄-de₃
{id₂}idigna {id₂}buranun{ki}bi-ta idim-ta gur-gur-de₃ šag₄-bi-a a <unk> ba tum₄-de₃
a-ab-ba gu₂ ab-ke₄ si sa₂-de₃ en {d}dil-im₆-babbar-re e₂-kur-še₃ du-de₃
{ŋeš}henbur zig₃-de₃ še mu₂-mu₂-de₃ itud zag mu-ta en {d}dil-im₆-babbar-re e₂-kur-še₃ du-de₃
ambar-ra ku₆ mušen lu-lu-de₃ sa

Cuneiform:
<SURFACE>
𒌓𒊑𒀀𒃶𒅅𒆷𒋫𒀭𒂗𒆠𒆤𒌧𒃲𒆠𒃻𒊏...𒁕
𒀭𒂗𒆤𒁉𒆠𒆪𒈤𒀀𒆪𒅇𒉈𒀕𒁉𒂖𒂊𒉈
𒀭𒃲𒃲𒂊𒉈𒅕𒉻𒄬𒄩𒋧𒈬𒉈𒆠𒋗𒄩𒁉𒅆𒂍𒁲
𒀭𒀀𒉣𒈾𒆤𒉈𒅕𒀬𒄭𒂷𒂷𒉈𒇯𒆬𒋫...
𒀭𒋀𒆠𒀭𒉺𒌓𒁺𒊬𒊬𒉈𒋛𒈤𒁉𒀯𒅊𒌓𒄀𒉈
𒀭𒌓𒀭𒌫𒊏𒉎𒃲𒅍𒊒𒉈...<unk>...<unk>...𒉈
𒄑𒄯𒉈𒊬𒊬𒉈𒌧𒆠𒁉𒂠𒄄𒄄𒉈
𒀀𒇉𒄘𒃼𒀀𒇉𒌓𒄒𒉣𒆠𒁉𒋫𒅂𒋫𒄥𒄥𒉈𒊮𒁉𒀀𒀀<unk>𒁀𒉏𒉈
𒀀𒀊𒁀𒄘𒀊𒆤𒋛𒁲𒉈𒂗𒀭𒀸𒁺𒌓𒊑𒂍𒆳𒂠𒁺𒉈
𒄑𒆕𒍣𒉈𒊺𒊬𒊬𒉈𒌗𒍠𒈬𒋫𒂗𒀭𒀸𒁺𒌓𒊑𒂍𒆳𒂠𒁺𒉈
𒆹𒊏𒄩𒄷𒇻𒇻𒉈𒊓